CELEX: 32020D1271
Language: lt
Date: 1599782400000
Title: Tarybos sprendimas (ES) 2020/1271 2020 m. rugsėjo 11 d. kuriuo priimama Tarybos pozicija dėl 2020 finansinių metų Europos Sąjungos taisomojo biudžeto Nr. 8 projekto

14.9.2020   
               
               
                  LT
               
               
                  Europos Sąjungos oficialusis leidinys
               
               
                  LI 300/1
               
            
         TARYBOS SPRENDIMAS (ES) 2020/1271
         2020 m. rugsėjo 11 d.
         kuriuo priimama Tarybos pozicija dėl 2020 finansinių metų Europos Sąjungos taisomojo biudžeto Nr. 8 projekto
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 314 straipsnį, kartu su Europos atominės energijos bendrijos steigimo sutartimi, ypač jos 106a straipsniu,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (1), ypač į jo 44 straipsnį,
         kadangi:
         
                     —
                  
                  
                     2019 m. lapkričio 27 d. buvo galutinai priimtas 2020 finansinių metų Sąjungos biudžetas (2);
                  
               
                     —
                  
                  
                     2020 m. rugpjūčio 28 d. Komisija pateikė pasiūlymą dėl 2020 finansinių metų bendrojo biudžeto taisomojo biudžeto Nr. 8 projekto;
                  
               
                     —
                  
                  
                     siekiant 2020 m. skubiai skirti pakankamai mokėjimų asignavimų pagal skubios paramos priemonę (SPP), kad būtų padengti visi atitinkami įsipareigojimai, kuriuos Komisija trumpuoju laikotarpiu valstybių narių vardu prisiims vakcinų gamintojų atžvilgiu, taip pat kiti pagal SPP dabar vykdomi veiksmai, ir tam, kad būtų galima padengti numatomus mokėjimo prašymus, kurie turi būti apmokėti 2020 m. pagal Išplėstinę atsako į koronaviruso grėsmę investicijų iniciatyvą (CRII+), Taryba turi nedelsdama priimti savo poziciją dėl 2020 m. bendrojo biudžeto taisomojo biudžeto Nr. 8 projekto. Todėl yra pagrįsta, remiantis Tarybos darbo tvarkos taisyklių 3 straipsnio 3 dalimi, sutrumpinti Protokolo (Nr. 1) 4 straipsnyje nustatytą aštuonių savaičių laikotarpį, per kurį turi būti informuojami nacionaliniai parlamentai,
                  
               NUSPRENDĖ:
         
            Vienintelis straipsnis
            Tarybos pozicija dėl 2020 finansinių metų Europos Sąjungos taisomojo biudžeto Nr. 8 projekto buvo priimta 2020 m. rugsėjo 11 d.
            Visą tekstą galima rasti Tarybos interneto svetainėje (http://www.consilium.europa.eu/) arba iš jos atsisiųsti.
         
         
            Priimta 2020 m. rugsėjo 11 d. Briuselyje.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 193, 2018 7 30, p. 1.
         
            (2)  OL L 57, 2020 2 27, p. 1.